《岑补阙参同诸公登慈恩寺浮图》
明代·高柄

香界出尘表，孤标屹峥嵘。直上凌半空，言是羽翼成。

迥梯接元凌，磴道盘青冥。雄观隘川岳，乃觉形神轻。

俯视寒渭白，平临终南青。神州一掌中，双阙云端明。

穷历诸磴尽，飒然凉飙生。千峰挂飞雨，秦塞何凄清。

早割区中缘，永怀参道情。今日高兴尽，期君谢浮名。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。